Compaoré deltok i sitt første internasjonale stevne ved junior-EM i friidrett 2005 i Kaunas. Han hoppet lengst i kvalifiseringen, med 16,12 meter, men endte på femteplass i finalen med 15,81 meter. Året etter deltok han ved junior-VM i friidrett 2006 i Beijing i august. Der vant han gull med lengden 16,61, som var ny årsbeste i verden for juniorer. Året etter deltok han ved EM innendørs 2007 i Birmingham, men nådde ikke finalen der.